CELEX: 31981R1663
Language: el
Date: 1981-06-23 00:00:00
Title: Κανονισμός (ΕΟΚ) αριθ. 1663/81 τής Επιτροπής τής 23ης Ιουνίου 1981 περί πέμπτης τροποποιήσεως τού κανονισμού (ΕΟΚ) αριθ. 2730/79, περί δευτέρας τροποποιήσεως τού κανονισμού (ΕΟΚ) αριθ. 798/80 καί περί τροποποιήσεως τού κανονισμού (ΕΟΚ) αριθ. 52/81 όσον αφορά ειδικότερα τήν προθεσμία υποβολής τών απαιτούμενων εγγράφων γιά τίς πληρωμές πού πρέπει νά γίνουν

Avis juridique important

|

31981R1663

Κανονισμός (ΕΟΚ) αριθ. 1663/81 τής Επιτροπής τής 23ης Ιουνίου 1981 περί πέμπτης τροποποιήσεως τού κανονισμού (ΕΟΚ) αριθ. 2730/79, περί δευτέρας τροποποιήσεως τού κανονισμού (ΕΟΚ) αριθ. 798/80 καί περί τροποποιήσεως τού κανονισμού (ΕΟΚ) αριθ. 52/81 όσον αφορά ειδικότερα τήν προθεσμία υποβολής τών απαιτούμενων εγγράφων γιά τίς πληρωμές πού πρέπει νά γίνουν  

Επίσημη Εφημερίδα αριθ. L 166 της 24/06/1981 σ. 0009 - 0010 Ισπανική ειδική έκδοση: Κεφάλαιο 03 τόμος 22 σ. 0042  Πορτογαλική ειδική έκδοση : Κεφάλαιο 03 τόμος 22 σ. 0042 

***** ΚΑΝΟΝΙΣΜΟΣ (ΕΟΚ) αριθ. 1663/81 ΤΗΣ ΕΠΙΤΡΟΠΗΣ  της 23ης Ιουνίου 1981  περί πέμπτης τροποποιήσεως του κανονισμού (ΕΟΚ) αριθ. 2730/79, περί δευτέρας τροποποιήσεως του κανονισμού (ΕΟΚ) αριθ. 798/80 και περί τροποποιήσεως του κανονισμού (ΕΟΚ) αριθ. 52/81 όσον αφορά ειδικότερα την προθεσμία υποβολής των απαιτούμενων εγγράφων για τις πληρωμές που πρέπει να γίνουν  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τις διατάξεις που αναφέρονται στις παραπομπές των εξής κανονισμών:  - κανονισμός (ΕΟΚ) αριθ. 2730/79 της Επιτροπής της 29ης Νοεμβρίου 1979 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3476/80 (2),  - κανονισμός (ΕΟΚ) αριθ. 798/80 της Επιτροπής της 31ης Μαΐου 1980 περί των λεπτομερειών εφαρμογής όσον αφορά την προκαταβολή των επιστροφών κατά την εξαγωγή και των θετικών νομισματικών εξισωτικών ποσών για τα γεωργικά προϊόντα (3), όπως τροποποιήθηκε από τον κανονισμό (ΕΟΚ) αριθ. 2674/80 (4),  - κανονισμός (ΕΟΚ) αριθ. 52/81 της Επιτροπής της 1ης Ιανουαρίου 1981 περί των λεπτομερειών εφαρμογής των εξισωτικών ποσών προσχωρήσεως (5),  Εκτιμώντας:  ότι το άρθρο 31 παράγραφοι 1 και 3 του κανονισμού (ΕΟΚ) αριθ. 2730/79, το άρθρο 10 παράγραφος 8 του κανονισμού (ΕΟΚ) αριθ. 798/80 και το άρθρο 10 παράγραφος 2 του κανονισμού (ΕΟΚ) αριθ. 52/81 προβλέπουν ότι η πληρωμή δεν πραγματοποιείται παρά μόνον όταν τα απαιτούμενα έγγραφα υποβάλλονται εντός έξι μηνών μετά από μία καθοριζόμενη ημερομηνία·  ότι, για λόγους καλής διοικητικής διαχειρίσεως, οι αιτήσεις για την πληρωμή, συνοδευόμενες από όλα τα άλλα απαιτούμενα έγγραφα, πρέπει να κατατίθενται μέσα σε λογική προθεσμία·  ότι, εν τούτοις, η πείρα κατέδειξε ότι η υπάρχουσα προθεσμία οδηγεί, σε ορισμένες περιπτώσεις, σε δυσκολίες και πρέπει να παραταθεί·  ότι, για λόγους ελέγχου, τα Κράτη μέλη μπορούν να καθορίσουν προθεσμία εντός της οποίας πρέπει να υποβληθούν οι αιτήσεις πληρωμής, όταν εφαρμόζεται η διαδικασία του άρθρου 6 του κανονισμού (ΕΟΚ) αριθ. 2730/79·  ότι ο κανονισμός (ΕΟΚ) αριθ. 223/77 της Επιτροπής της 22ας Δεκεμβρίου 1976 περί διατάξεων εφαρμογής ως και μέτρων απλουστεύσεως της κοινοτικής διαδικασίας διαμετακομίσεως (6), όπως τροποποιήθηκε τελευταία από τον κανονισμό (ΕΟΚ) αριθ. 3298/80 (7), επεκτείνει από την 1η Ιουλίου 1981 την εφαρμογή της απλουστεύσεως κοινοτικής διαδικασίας διαμετακομίσεως στις σιδηροδρομικές μεταφορές και στις μεταφορές με μεγάλους περιέκτες και ότι είναι, κατά συνέπεια, απαραίτητο να γίνουν ορισμένες τροποποιήσεις στον κανονισμό (ΕΟΚ) αριθ. 2730/79·  ότι τα μέτρα που προβλέπονται στον παρόντα κανονισμό είναι σύμφωνα με τις γνωμοδοτήσεις όλων των ενδιαφερομένων Επιτροπών Διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το δεύτερο εδάφιο του άρθρου 6 παράγραφος 1 του κανονισμού (ΕΟΚ) αριθ. 2730/79 αντικαθίσταται από το εξής κείμενο:  «Η έγκριση μπορεί να περιορισθεί σε ορισμένους τόπους φορτώσεως στο Κράτος μέλος όπου πραγματοποιούνται οι τελωνειακές διατυπώσεις εξαγωγής. Η έγκριση δύναται να αφορά προϊόντα που φορτώνονται σε άλλα Κράτη μέλη, περίπτωση στην οποία εφαρμόζονται οι διατάξεις του άρθρου 11. Κατά παρέκκλιση των διατάξεων του άρθρου 31 παράγραφος 3, η έγκριση μπορεί να προβλέπει την υποχρέωση για τον εξαγωγέα να υποβάλλει την αίτηση πληρωμής εντός καθορισμένης προθεσμίας.»  2. Στο άρθρο 12 παράγραφος 1 του κανονισμού (ΕΟΚ) αριθ. 2730/79 οι λέξεις «με κατεύθυνση ένα σταθμό προορισμού που ευρίσκεται εκτός του γεωγραφικού εδάφους της Κοινότητος» αντικαθίστανται από:  «με κατεύθυνση ένα σταθμό προορισμού ή παραδόσεως σε παραλήπτη που ευρίσκεται εκτός του γεωγραφικού εδάφους της Κοινότητος».  3. Η ένδειξη που αναφέρεται στο άρθρο 12 παράγραφος 2 του κανονισμού (ΕΟΚ) αριθ. 2730/79 αντικαθίσταται από την εξής:  «Έξοδος από το γεωγραφικό έδαφος της Κοινότητος υπό καθεστώς απλοποιημένης κοινοτικής διαδικασίας διαμετακομίσεως σιδηροδρομικώς ή με μεγάλους περιέκτες».  4. Στο άρθρο 31 παράγραφοι 1 και 3 του κανονισμού (ΕΟΚ) αριθ. 2730/79, στο άρθρο 10 παράγραφος 8 του κανονισμού (ΕΟΚ) αριθ. 798/80 και στο άρθρο 10 παράγραφος 2 του κανονισμού (ΕΟΚ) αριθ. 52/81 οι «εξι μήνες» αντικαθίστανται από «δώδεκα μήνες».  Άρθρο 2  Ο παρών κανονισμός ισχύει από την 1η Ιουλίου 1981.  Εν τούτοις, η παραταθείσα προθεσμία των δώδεκα μηνών εφαρμόζεται, κατόπιν αιτήσεως του ενδιαφερομένου μέρους, στις συναλλαγές που δεν έχουν ρυθμισθεί από τις αρμόδιες αρχές και για τις οποίες η παρούσα προθεσμία των έξι μηνών εξέπνευσε μετά την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 317 της 12. 12. 1979, σ. 1.  (2) ΕΕ αριθ. L 363 της 31. 12. 1980, σ. 71.  (3) ΕΕ αριθ. L 87 της 1. 4. 1980, σ. 42.  (4) ΕΕ αριθ. L 274 της 18. 10. 1980, σ. 11.  (5) ΕΕ αριθ. L 4 της 1. 1. 1981, σ. 30.  (6) ΕΕ αριθ. L 38 της 9. 2. 1977, σ. 20.  (7) ΕΕ αριθ. L 344 της 19. 12. 1980, σ. 16.